شەفەق نیوز/ شاخەوانەیل کوردستان روی وەرەو قەزای چۆمان کردن،
تا بڕەسنە کوێەی هەڵگورد، ک لەورا گەوراترین گوڵەم ئاوی لە خوەرهەڵات ناوڕاس هەس.
ئی کاروانە لەوەر کەم وارانی وکەم وەفری لە مەوقەی خوەی نەهات.
نهرۆ ئەمین یەکیگ لە شاخەوانەیلە، ئەرا ئاژانس شەفەق نیوز
ئویشێد: مەوقەی ئی کاروانە لە مانگەیل ئاب و ئەیلوول بویاد، ک وەفر تاویادەو و واران
وسیاد، تا شاخەوانەیل بتوێەینن بڕەسنە گوڵەم بیکودیان، وەلێ ئمساڵ لەوەر کەم واران
و وەفرەگە ریەیلە وازەو بوین.
ئەمین هەمیش ئویشێد: تا نزیکەی سێ ساعەت ریکردن وەپا ئیجا
رەسێدە لووتکەی کوێەگە و رەسێدە لای گوڵەمەگە، و توێنێ وەو دیمەنەیل رەنگینە دڵ خۆش
بکەێ هەنای وەفرەگە تاویەێدە ناو گوڵەمەگە.
ئەندام تیمە شاخەوانیەگە نشان دەێد ک تیم شاخەوانیەگە روی
وەرەو گوڵەمەگە کرد، و ئمشەو لەورا گوزەران کەن، و هیمان کەشوهەواگەی سەردە ک لە شەوانە
داوەزێدە خوار سفر سەدی.
